Hêzanê Sûrîyeya Demokratîke  (QSD) derheqê çalakîyanê vera çeteyanê DAÎŞî de eşkerayîye daye û nê vatî:
''Hêzanê ma 27ê teşrîna verêne de dewa Lozîyê ya Dêrazorî de vera hucreyê çeteyanê DAÎŞî operasyonêk kerd. Nê hucreyî de hêrişê vera sîvîlan ameyêne hedefkerdene. Hêzanê ma dormeyê çeteya girewt û veng da wa teslîm bibê. La çeteyan vengdayîş red kerd û naye ser mabênê hêzanê ma û terorîstan de pêkewtiş vejîya. Pêkewtiş de 2 terorîstî ameyî kiştene û 2 terorîstî zî ameyî tepiştene. Eynî wextî xeylêk çekî û tay pereyî ameyî destsernayene. Çalakîyê hêzanê ma yê vera çeteyan do dewam bikerê.''
